CELEX: 52010PC0653
Language: sl
Date: 2010-11-09
Title: Predlog SKLEP SVETA o izpolnjevanju pogojev s strani Republike Hrvaške za zaključek prvega prehodnega obdobja na podlagi Večstranskega sporazuma med Evropsko skupnostjo in njenimi državami članicami, Republiko Albanijo, Republiko Bolgarijo, Bosno in Hercegovino, Republiko Črno goro, Republiko Hrvaško, Republiko Islandijo, Nekdanjo jugoslovansko republiko Makedonijo, Kraljevino Norveško, Romunijo, Republiko Srbijo in Začasno upravo misije Združenih narodov na Kosovu o vzpostavitvi skupnega evropskega zračnega prostora

|

52010PC0653

Predlog SKLEP SVETA o izpolnjevanju pogojev s strani Republike Hrvaške za zaključek prvega prehodnega obdobja na podlagi Večstranskega sporazuma med Evropsko skupnostjo in njenimi državami članicami, Republiko Albanijo, Republiko Bolgarijo, Bosno in Hercegovino, Republiko Črno goro, Republiko Hrvaško, Republiko Islandijo, Nekdanjo jugoslovansko republiko Makedonijo, Kraljevino Norveško, Romunijo, Republiko Srbijo in Začasno upravo misije Združenih narodov na Kosovu o vzpostavitvi skupnega evropskega zračnega prostora  /* KOM/2010/0653 končno - NLE 2010/0320 */  

	[pic] | EVROPSKA KOMISIJA |Bruselj, 9.11.2010COM(2010) 653 konč.2010/0320 (NLE)PredlogSKLEP SVETAo izpolnjevanju pogojev s strani Republike Hrvaške za zaključek prvega prehodnega obdobja na podlagi Večstranskega sporazuma med Evropsko skupnostjo in njenimi državami članicami, Republiko Albanijo, Republiko Bolgarijo, Bosno in Hercegovino, Republiko Črno goro, Republiko Hrvaško, Republiko Islandijo, Nekdanjo jugoslovansko republiko Makedonijo, Kraljevino Norveško, Romunijo, Republiko Srbijo in Začasno upravo misije Združenih narodov na Kosovu[1] o vzpostavitvi skupnega evropskega zračnega prostoraOBRAZLOŽITVENI MEMORANDUMOZADJE PREDLOGA-  Razlogi za predlog in njegovi ciljiLeta 2006 je Svet sprejel Večstranski sporazum o skupnem evropskem zračnem prostoru (ECAA) med Evropsko skupnostjo in osmimi pridruženimi strankami na območju Zahodnega Balkana, in sicer Albanijo, Bolgarijo, Bosno in Hercegovino, Črno goro, Hrvaško, Islandijo, Nekdanjo jugoslovansko republiko Makedonijo, Norveško, Romunijo, Srbijo in Začasno upravo misije Združenih narodov na Kosovu[2] („Sporazum“) (Sklep Sveta 2006/682/ES, UL L 285, 16.10.2006, str. 1).Cilj Sporazuma je vključiti sosednje države EU v obstoječi notranji letalski trg Evropske unije, ki že vključuje vseh 27 držav članic EU ter Norveško in Islandijo. Osem pridruženih strank iz jugovzhodne Evrope je pristalo na polno izvajanje letalske zakonodaje Evropske unije („zakonodaja Evropske unije“). Ko se bo zakonodaja v celoti izvajala, bodo letalski prevozniki iz držav, podpisnic ECAA, imeli prost dostop do razširjenega enotnega evropskega letalskega trga.Sporazum letalskim prevoznikom iz vseh držav podpisnic zagotavlja dostop do neposrednih storitev med njihovim lastnim ozemljem in ozemlji drugih podpisnic. Pridobitev dodatnih pravic je vezana na zaključek posebnih prehodnih ureditev za posamezne pridružene stranke, kot določa Sporazum, te pa se lahko med podpisnicami razlikujejo.V primeru Hrvaške je za zaključek prve prehodne stopnje potrebna izvedba sestavnih delov temeljne evropske letalske zakonodaje in med drugim tudi ratifikacija Montrealske konvencije ter ustanovitev neodvisnega regulativnega organa za upravljanje zračnega prometa. Izvedba teh stopenj pomeni, da bodo evropski in hrvaški letalski prevozniki pridobili večje pravice gospodarskega izkoriščanja, zlasti pravice za nadaljnje letalske povezave („peta svoboščina“) znotraj nekaterih območij, ki jih obsega Sporazum.Člen 27(3) Sporazuma določa, da se postopen prehod vsake pridružene stranke k polni uporabi Sporazuma ocenjuje in da ocenjevanje izvaja Evropska unija.Novembra 2009 je delegacija strokovnjakov iz držav članic in Evropske komisije ob pomoči programa Taiex obiskala Zagreb, da bi podrobno ocenila, kako Hrvaška izvaja letalsko zakonodajo Evropske unije. Z oceno je bilo potrjeno, da je Republika Hrvaška izpolnila pogoje za zaključek prvega prehodnega obdobja, kot določa Protokol IV k Sporazumu. O pozitivnih ugotovitvah iz navedene ocene so bile obveščene tudi države članice in hrvaška vlada, predstavljene pa bodo na zasedanju Skupnega odbora ECAA, ki naj bi potekalo decembra 2010.-  Splošno ozadjeSporazum ECAA je izrecno izdelan kot odprti okvir, dostopen evropskim državam, ki se želijo polno vključiti v enotni evropski letalski trg.Prednosti Sporazuma so pomembne, saj:-  odpira nove tržne priložnosti za celotno prebivalstvo Balkana, ki zajema okoli 52 milijonov ljudi, ter tako ustvarja enotni letalski trg s 35 državami in več kot 500 milijoni prebivalcev. Zračni promet med EU in jugovzhodno Evropo je v zadnjem času močno porasel, od leta 2001 za 121 %, ta trend pa je mogoče pospešiti s popolno vključitvijo v skupni trg zračnega prometa;-  ustvarja nove priložnosti za industrijo in potrošnike, zlasti ker je turizem pomembna panoga rasti v obalnih regijah. Po napovedih naj bi letalstvo v regiji med letoma 2005 in 2011 doseglo povprečno letno stopnjo rasti nad 6 % letno. V regiji je 414 potencialnih letališč, ki jih je mogoče izkoristiti. Obstaja torej priložnost za še večjo rast. Zato bo cenovno sprejemljivo potovanje z letali dostopno vse več ljudem. Obenem bo Sporazum zaradi sprostitve predpisov o lastništvu in nadzoru, ki veljajo na podlagi dvostranskih sporazumov, olajšal pretok kapitala z obeh strani;-  se s Sporazumom vseh osem strank ECAA zavezuje, da bodo še naprej usklajevale zakonodajo z zakoni EU, kar naj bi privedlo do enotnih visokih standardov varnosti in zaščite ter do poštene konkurence po Evropi;-  odpravlja preostale omejitve dostopa na trg za polete med EU in Balkanom ter ustvarja enotne konkurenčne pogoje med letalskimi prevozniki EU;-  odpravlja obstoječe ovire v sistemu upravljanja zračnega prometa, ki ostajajo iz obdobja vojn in so povzročile zaprtje zračnega prostora;-  se zadevna regija z njim zavezuje, da bo s skupnimi prizadevanji izboljšala odnose med regijami v korist nadaljnjega evropskega združevanja, in-  se s Sporazumom ustanovi Skupni odbor, ki bo pristojen za reševanje vprašanj v zvezi z razlago ali uporabo tega Sporazuma.Neodvisna potrditev napredka Hrvaške pri izvajanju evropske zakonodaje je dobra novica v vseh teh pogledih in je spodbudna za druge pridružene stranke pri njihovem napredku k polni vključitvi v enotni evropski letalski trg.-  Obstoječe določbe na področju, na katero se nanaša predlogVečstranski sporazum med Evropsko skupnostjo in njenimi državami članicami, Albanijo, Bolgarijo, Bosno in Hercegovino, Črno goro, Hrvaško, Islandijo, Nekdanjo jugoslovansko republiko Makedonijo, Norveško, Romunijo, Srbijo in Začasno upravo misije Združenih narodov na Kosovu o vzpostavitvi skupnega evropskega zračnega prostora (UL L 285, 16.10.2006, str. 3).-  Usklajenost z drugimi politikami in cilji UnijePredlog je skladen s politiko Evropske unije do zračnega prometa v zvezi z nadaljnjim razvojem agende zunanje letalske politike Skupnosti (COM(2005) 79 konč.), zlasti kar zadeva njeno sosedsko politiko.POSVETOVANJE Z ZAINTERESIRANIMI STRANMI IN OCENA UčINKA-  Posvetovanje z zainteresiranimi stranmiPosvetovanje v okviru izvajanja obstoječega Sporazuma ECAA ni potrebno, vendar so države članice in pridružene stranke Sporazuma redno vključene.-  Zbiranje in uporaba izvedenskih mnenjGlavne organizacije/strokovnjaki, s katerimi so bila opravljena posvetovanjaV okviru spremljanja napredka Republike Hrvaške pri izvajanju letalske zakonodaje je novembra 2009 potekal obisk z namenom celovite ocene, ob katerem je bilo potrjeno, da ta država izpolnjuje pogoje za zaključek prvega prehodnega obdobja. V delegaciji obiska so sodelovali strokovnjaki iz držav članic na področjih gospodarskega urejanja, varnosti, zaščite in upravljanja zračnega prometa ter uslužbenci Komisije iz GD MOVE ter programa Taiex.-  Ocena učinkaOcena učinka ni bila opravljena.PRAVNI ELEMENTI PREDLOGA-  Povzetek predlaganih ukrepovS predlogom bodo izpolnjene obveznosti, ki jih imajo Evropska unija in njene države članice na podlagi sprejetja Sporazuma ECAA.-  Pravna podlagaČlen 27(4) in Protokol IV k Večstranskemu sporazumu med Evropsko skupnostjo in njenimi državami članicami, Albanijo, Bolgarijo, Bosno in Hercegovino, Črno goro, Hrvaško, Islandijo, Nekdanjo jugoslovansko republiko Makedonijo, Norveško, Romunijo, Srbijo in Začasno upravo misije Združenih narodov na Kosovu o vzpostavitvi skupnega evropskega zračnega prostora.-  Načelo subsidiarnostiNačelo subsidiarnosti se uporablja, če predlog ne posega na področje, ki spada v izključno pristojnost Unije.Cilji predloga se ne morejo doseči ustrezno z ukrepanjem držav članic iz naslednjih razlogov:Večstranski sporazum ECAA je bil sklenjen na ravni Unije in vsaka odločitev o učinkovanju tega Sporazuma se lahko sprejme samo na ravni Unije.Zato je predlog v skladu z načelom subsidiarnosti.-  Načelo sorazmernostiPredlog je v skladu z načelom sorazmernosti zaradi naslednjih razlogov:- S predlogom bo mogoče spodbuditi nadaljnjo pravno konvergenco med Evropsko unijo in Republiko Hrvaško na področju zagotavljanja zračnih storitev ter zagotoviti varna in učinkovita potovanja z letali.- Države članice in Republika Hrvaška bodo še naprej opravljale tradicionalne upravne naloge, ki jih izvajajo v okviru mednarodnega zračnega prometa, vendar po skupnih predpisih, ki se bodo uporabljali enotno.-  Izbira instrumentovPredlagani instrument: sklep Sveta.Druga sredstva ne bi bila primerna iz naslednjih razlogov:Člen 27(4) in Protokol IV k Večstranskemu sporazumu določata sprejetje takšnega sklepa s strani Sveta po potrditvi, da je Republika Hrvaška izpolnila pogoje za zaključek prvega prehodnega obdobja.PRORAčUNSKE POSLEDICEPredlog nima posledic za proračun Unije.DODATNE INFORMACIJE-  Članici EGP.Ker sta članici EGP Norveška in Islandija sopodpisnici Večstranskega sporazuma, ima ta sklep posledice zanju.2010/0320 (NLE)PredlogSKLEP SVETAo izpolnjevanju pogojev s strani Republike Hrvaške za zaključek prvega prehodnega obdobja na podlagi večstranskega sporazuma med Evropsko skupnostjo in njenimi državami članicami, Republiko Albanijo, Republiko Bolgarijo, Bosno in Hercegovino, Republiko Črno goro, Republiko Hrvaško, Republiko Islandijo, Nekdanjo jugoslovansko republiko Makedonijo, Kraljevino Norveško, Romunijo, Republiko Srbijo in Začasno upravo misije Združenih narodov na Kosovu[3] o vzpostavitvi skupnega evropskega zračnega prostora (Besedilo velja za EGP)SVET EVROPSKE UNIJE JE –ob upoštevanju večstranskega sporazuma med Evropsko skupnostjo in njenimi državami članicami, Republiko Albanijo, Republiko Bolgarijo, Bosno in Hercegovino, Republiko Črno goro, Republiko Hrvaško, Republiko Islandijo, Nekdanjo jugoslovansko republiko Makedonijo, Kraljevino Norveško, Romunijo, Republiko Srbijo in Začasno upravo misije Združenih narodov na Kosovu[4] o vzpostavitvi skupnega evropskega zračnega prostora („Sporazum“) ter zlasti člena 27(4) Sporazuma,ob upoštevanju predloga Komisije,ob upoštevanju naslednjega:1.  Člen 27(1) Sporazuma določa prehodna obdobja med podpisnicami.2.  Protokol IV k Sporazumu določa prehodna obdobja med Evropsko unijo in njenimi državami članicami na eni strani ter Republiko Hrvaško na drugi strani.3.  Člen 27(3) Sporazuma določa, da se postopen prehod vsake pridružene stranke k polni uporabi Sporazuma ECAA ocenjuje in da ocenjevanje izvaja Evropska unija.4.  Z oceno, ki je opravila Evropska komisija, je bilo potrjeno, da je Republika Hrvaška izpolnila pogoje za zaključek prvega prehodnega obdobja, kot določa Protokol IV k Sporazumu.5.  Člen 27(4) določa, da če Evropska unija ugotovi, da je pridružena stranka izpolnila pogoje za zaključek prehodnega obdobja, odloči, da zadevna pridružena stranka izpolnjuje pogoje za prehod v naslednje prehodno obdobje oziroma za popolno vključitev v skupni evropski zračni prostor.6.  Svet je zadovoljen, da je Republika Hrvaška izpolnila pogoje za končanje prvega prehodnega obdobja, kot določa Protokol IV k Sporazumu.SPREJEL NASLEDNJI SKLEP:Edini členRepublika Hrvaška izpolnjuje pogoje za prehod v drugo prehodno obdobje na podlagi Protokola IV k Večstranskemu sporazumu med Evropsko skupnostjo in njenimi državami članicami, Republiko Albanijo, Republiko Bolgarijo, Bosno in Hercegovino, Republiko Črno goro, Republiko Hrvaško, Republiko Islandijo, Nekdanjo jugoslovansko republiko Makedonijo, Kraljevino Norveško, Romunijo, Republiko Srbijo in Začasno upravo misije Združenih narodov na Kosovu[5] o vzpostavitvi skupnega evropskega zračnega prostora.V Bruslju, […]Za Svet [1] Na podlagi Resolucije Varnostnega sveta Združenih narodov št. 1244 z dne 10. junija 1999.[2] Na podlagi Resolucije Varnostnega sveta Združenih narodov št. 1244 z dne 10. junija 1999.[3] Na podlagi Resolucije Varnostnega sveta Združenih narodov št. 1244 z dne 10. junija 1999.[4] Na podlagi Resolucije Varnostnega sveta Združenih narodov št. 1244 z dne 10. junija 1999.[5] Na podlagi Resolucije Varnostnega sveta Združenih narodov št. 1244 z dne 10. junija 1999.